VÝZVA NA PREDKLADANIE PONÚK – prieskum trhu
Prieskum trhu uskutočňovaný pre účely určenia predpokladanej  hodnoty zákazky podľa § 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

VEREJNÝ OBSTARÁVATEĽ
NÁZOV A ADRESA
Spojená škola podnikania, Masarykova 24, 081 79 Prešov
[bookmark: _Hlk69213200]Zastúpený:		Mgr. Michal Čiernik, poverený vedením školy
IČO; DIČ: 		54018391; 2121552785
Bankové spojenie:	Štátna pokladnica
Webové sídlo:		https://www.sospodnikania.sk/
Kontaktné údaje technické záležitosti:
Osoba: 		Mgr. Michal Čiernik
Tel., e-mail:	051 / 773 34 13; riaditel@sospodnik-po.vucpo.sk
Adresa:		Spojená škola podnikania, Masarykova 24, 081 79 Prešov

Kontaktné údaje pre verejné obstarávania:
Osoba: 		PhDr. Veronika Schlosserová, PhD.
Tel., e-mail:	051 / 7081 321; veronika.schlosserova@psk.sk
Adresa:		ÚPSK, Námestie mieru č. 2, 080 01 Prešov

DRUH VEREJNÉHO OBSTARÁVATEĽA
§ 7 ods. 1 písm. d) ZVO

KOMUNIKÁCIA
Komunikácia sa bude uskutočňovať výhradne v slovenskom jazyku prípadne v českom jazyku.
Komunikácia medzi verejným obstarávateľom a záujemcami/uchádzačmi sa uskutočňuje písomne, elektronickou formou, prostredníctvom určeného systému ERANET dostupného na adrese https://psk.eranet.sk (ďalej len „ERANET“). Pre umožnenie elektronickej komunikácie, resp. pre predloženie ponuky, je potrebné, aby sa záujemca/uchádzač zaregistroval v systéme ERANET. Registrácia je bezplatná.
Za moment doručenia elektronickej informácie sa považuje moment jej odoslania, t. j. moment uloženia elektronickej zásielky v elektronickej schránke adresáta v systéme ERANET.

pREDMET ZÁKAZKY
Názov
„Gastrotechnika“
Hlavný kód CPV
39221000-7 Kuchynské vybavenie
39141000-2 Kuchynský nábytok a vybavenie
39220000-0 Kuchynské zariadenie, domáce potreby a potreby pre domáce hospodárstvo a dodávky pre stravovacie zariadenia
Druh zákazky
Tovar/Služby
[bookmark: _Ref23154040]Opis
Predmetom je výber dodávateľa na dodávku tovaru spolu s dopravou a montážou a zaškolením: Gastrotechnika. Predmetom zákazky je dodávka predmetného tovaru podľa špecifikácie v prílohe č. 1. Z dôvodu istoty uchádzačov pri predložení cenových ponúk, verejný obstarávateľ poskytuje ako súčasť tejto výzvy aj výkresovú dokumentáciu (Príloha č. 1a_Výkresová dokumentácia).



Ekvivalentnosť: 
V prípade, ak sa technické požiadavky odvolávajú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, verejný obstarávateľ pripúšťa ponúknuť ekvivalentný výrobok, zariaďovací predmet alebo materiál (ďalej len „ekvivalent“), pri dodržaní týchto podmienok: 
a) ponúkaný ekvivalent musí mať rovnaké alebo lepšie technické a úžitkové parametre, 
b) uchádzač musí v ponuke predložiť ako samostatnú prílohu „Zoznam ponúkaných ekvivalentných položiek“, v ktorej uvedie čísla a názvy pôvodných položiek, ku ktorým ponúka ekvivalent, obchodný názov, typové označenie a technické parametre ponúkaného ekvivalentu v takom rozsahu, aby verejný obstarávateľ mohol jednoznačne pri hodnotení ponuky posúdiť, či ponúkaný výrobok, zariaďovací predmet alebo materiál je alebo nie je ekvivalentom k tomu, ktorý bol požadovaný podľa výzvy na predkladanie ponúk.  Pokiaľ uchádzač takúto prílohu nepredloží, má sa za to, že nemá v úmysle ponúkať ekvivalentný výrobok.
Miesto vykonania
Spojená škola podnikania, Masarykova 24, 081 79 Prešov
Dĺžka trvania zákazky
Podľa článku 5 kúpnej zmluvy (do 14 dní od uzatvorenia kúpnej zmluvy).
Cena s spôsob jej určenia
Cena za predmet zákazky musí byť stanovená v zmysle zákona č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
Verejný obstarávateľ je zdaniteľnou osobou registrovanou pre daň podľa § 7a zákona č. 222/2004 Z. z. o dani z pridanej hodnoty v platnom znení.
Uchádzač uvedie svoju pozíciu platcu dane z pridanej hodnoty (ďalej len“ DPH“), či si uplatní DPH a podľa akého pravidla a ustanovenia, s poukazom na slovenský zákon č. 222/2004 Z. z. o dani z pridanej hodnoty v znení neskorších predpisov, resp. ak je zahraničnou osobou uvedie článok Európskej smernice Rady 2006/112/ES o spoločnom systéme dane z pridanej hodnoty v znení zmien a doplnkov.
Uchádzač uvedie sadzbu DPH v % nasledovne:
Ak uchádzač nie je platcom DPH (ak nemá uchádzač pridelené identifikačné číslo pre daň (v tuzemsku alebo v zahraničí)), uvedie sadzbu DPH v % 0 (nula). 
Ak  uchádzač je platcom DPH (ak má uchádzač pridelené identifikačné číslo pre daň (v tuzemsku alebo v zahraničí)), uvedie  sadzbu DPH v % aktuálne platnú pre Slovenskú republiku.
V prípade ak má uchádzač pridelené zahraničné identifikačné číslo pre daň z pridanej hodnoty (t. j. nemá „slovenské“ IČ DPH) a zároveň je zahraničnou osobou, je osobou povinnou platiť daň verejný obstarávateľ a pri fakturácii je dodávateľ povinný uviesť informáciu „prenesenie daňovej povinnosti“.
Navrhovanú cenu predmetu zákazky je potrebné spracovať na základe požadovaného rozsahu a musí zahŕňať všetky náklady spojené s obstarávaným predmetom zákazky v požadovanej kvalite, množstve a špecifikácii za plnenia stanovených podmienok a požiadaviek podľa tejto výzvy
Návrh Celkovej ceny v EUR za predmet zákazky definovaný v bode II.1.4) výzvy (ďalej len „cena“) vypočíta uchádzač podľa Prílohy č. 1 tejto výzvy.
Zdroj financovania
Obstarávanie sa týka projektu a/alebo programu financovaného z fondov Európskej únie: Nie
Predmet zákazky bude financovaný z vlastných finančných prostriedkov.
Obchodné podmienky plnenia predmetu zákazky 
Splatnosť faktúr je do 30 dní od ich doručenia Objednávateľovi.
Obchodné podmienky plnenia predmetu zákazky sú vyjadrené vo forme návrhu kúpnej zmluvy (ďalej len „zmluva“), ktorý tvorí Prílohu č. 2 tejto výzvy. 
Predložením cenovej ponuky uchádzač súhlasí s návrhom zmluvy. 
[bookmark: _Ref23158946]podmienky účasti
Hospodársky subjekt, ktorý predloží cenovú ponuku v rámci prieskumu trhu, musí byť oprávnený poskytovať požadovanú službu (podmienka účasti podľa § 32 ods. 1 písm. e) ZVO).
POSTUP
[bookmark: _Ref23162561]Predkladanie ponúk:
Lehota na predkladanie ponúk: 15.07.2022 do 09:00 hod.
Ponuka musí byť predložená v súlade s požiadavkami v tejto výzve, pričom každý uchádzač môže predložiť iba jednu ponuku. 
Spôsob a forma predkladania ponuky:
ERANET
Ponuku predkladá uchádzač v elektronickej forme prostredníctvom elektronického systému ERANET. Ponuka sa považuje za predloženú až po jej záväznom odoslaní v systéme ERANET. Po záväznom predložení ponuky (rozumej jej odoslaní) je uchádzačovi zaslaný notifikačný email o doručení tejto ponuky verejnému obstarávateľovi,
alebo 
E-MAIL
Ponuku predkladá uchádzač v elektronickej forme prostredníctvom kontaktného e-mailu (veronika.schlosserova@psk.sk) 
V predmete e-mailu uviesť „Neotvárať – Gastrotechnika“
Požadovaná forma dokladov a dokumentov:
ERANET/E-MAIL
doklady a dokumenty, ktoré boli pôvodne vyhotovené v listinnej forme sa predkladajú prevedené (napr. skenovaním) z originálu alebo úradne osvedčenej kópie dokladu alebo dokumentu do elektronickej formy vo formáte PDF,  
doklady a dokumenty, ktoré boli pôvodne vyhotovené v elektronickej forme sa predkladajú v pôvodnej elektronickej forme,							
Dokumenty v ponuke, pre ktoré je to vyžadované v tejto výzve, musia byť podpísané:
uchádzačom, t.j. osobou/osobami oprávnenými konať v mene uchádzača, v súlade s dokladom o oprávnení podnikať,
alebo
zástupcom uchádzača, oprávneným konať v mene uchádzača; v tom prípade bude súčasťou ponuky adekvátne písomné plnomocenstvo pre zástupcu uchádzača podpísané uchádzačom podľa predchádzajúcej odrážky.
Minimálna lehota, počas ktorej sú ponuky uchádzačov viazané
Ponuka musí platiť do: 31.12.2022
Obsah ponuky
Cenová ponuka predložená formou: 
ERANET
vyplnením celkovej ceny prostredníctvom príslušnej funkcionality systému ERANET,
vyplnením Prílohy č. 1 tejto výzvy - Uchádzač vyplní v prílohe č. 1 stĺpce I až O (v stĺpcoch I až N vypĺňa špecifikáciu, pričom zadá pri ponúkanom tovare jeho názov - značku, typ.... a zároveň minimálne tie požiadavky, ktoré v stĺcoch C až G požaduje ako minimálne technické parametre a vybavenie verejný obstarávateľ). 
V stĺpci O vyplní uchádzač jednotkovú cenu za 1 kus ponúkaného tovaru bez DPH do bunky označenej žltým podfarbením a do stĺpca P uchádzač nezasahuje. 
      UCHÁDZAČ tento súbor predkladá ako xlsx. súbor v editovateľnej podobe bez pečiatky a podpisu.
Zároveň túto tabuľku vytlačí a zašle s pečiatkou a podpisom vo formme scanu, ako súčasť jeho cenovej ponuky,



alebo
E-MAIL
vyplnením Prílohy č. 1 tejto výzvy, podpísanej podľa požiadaviek uvedených v tejto výzve.

DOPLNKOVÉ INFORMÁCIE
DOPLŇUJÚCE INFORMÁCIE
Uchádzačom, ktorí predložia svoje cenové ponuky, nevzniká žiadny nárok na uzavretie zmluvy alebo objednávky, na úhradu nákladov, súvisiacich s prípravou a doručením cenovej ponuky.
Prílohy
Príloha č. 1 Opis predmetu zákazky_Cenová kalkulácia
Príloha č. 1a_Výkresová dokumentácia.
Príloha č. 2 Kúpna zmluva.
DÁTUM ODOSLANIA tejto výzvy
11.07.2022

